CELEX: 32017D1341
Language: mt
Date: 2017-07-17 00:00:00
Title: Deċiżjoni ta' Implimentazzjoni tal-Kunsill (PESK) 2017/1341 tas-17 ta' Lulju 2017 li timplimenta d-Deċiżjoni 2013/255/PESK dwar miżuri restrittivi kontra s-Sirja

18.7.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 185/56
            
         DEĊIŻJONI TA' IMPLIMENTAZZJONI TAL-KUNSILL (PESK) 2017/1341
   tas-17 ta' Lulju 2017
   li timplimenta d-Deċiżjoni 2013/255/PESK dwar miżuri restrittivi kontra s-Sirja
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 31(2) tiegħu,
   Wara li kkunsidra d-Deċiżjoni tal-Kunsill 2013/255/PESK tal-31 ta' Mejju 2013 dwar miżuri restrittivi kontra s-Sirja (1) u b'mod partikolari l-Artikolu 30(1) tagħha,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:
   
               (1)
            
            
               Fil-31 ta' Mejju 2013, il-Kunsill adotta d-Deċiżjoni 2013/255/PESK.
            
         
               (2)
            
            
               Fid-dawl tal-gravità tas-sitwazzjoni fis-Sirja, b'mod partikolari l-użu mir-Reġim Sirjan ta' armi kimiċi u l-involviment tiegħu fil-proliferazzjoni ta' armi kimiċi, jenħtieġ li jiżdiedu 16-il persuna mal-lista ta' persuni fiżiċi u ġuridiċi, entitajiet jew korpi soġġetti għal miżuri restrittivi fl-Anness I għad-Deċiżjoni 2013/255/PESK.
            
         
               (3)
            
            
               Għaldaqstant, jenħtieġ li d-Deċiżjoni 2013/255/PESK tiġi emendata skont dan,
            
         ADOTTA DIN ID-DEĊIŻJONI:
   Artikolu 1
   L-Anness I għad-Deċiżjoni 2013/255/PESK huwa emendat kif jinsab fl-Anness għal din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fil-jum tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, is-17 ta' Lulju 2017.
      
         
            Għall-Kunsill
         
         
            Il-President
         
         F. MOGHERINI
      
   
   
      (1)  ĠU L 147, 1.6.2013, p. 14.
   
      ANNESS
      Il-persuni li ġejjin jiżdiedu mal-lista li tinsab fit-taqsima A (Persuni) tal-Anness I għad-Deċiżjoni 2013/255/PESK:
      
         
                      
                  
                  
                     Isem
                  
                  
                     Informazzjoni ta' identifikazzjoni
                  
                  
                     Raġunijiet
                  
                  
                     Data tal-elenkar
                  
               
                     “242
                  
                  
                     Samir Dabul
                     (magħruf ukoll bħala Samir Daaboul)
                  
                  
                     Data tat-twelid: 4 ta' Settembru 1965
                     Titlu: Brigadier Ġeneral
                  
                  
                     Għandu l-grad ta' Brigadier Ġeneral, fil-kariga wara Mejju 2011.
                     Bħala uffiċjal militari għoli huwa responsabbli għar-repressjoni vjolenti kontra l-popolazzjoni ċivili u involut fil-ħżin u l-użu ta' armi kimiċi. Huwa wkoll assoċjat mas-Syrian Scientific Studies and Research Centre (Ċentru tal-Istudji u r-Riċerka Xjentifiċi), entità elenkata.
                  
                  
                     18.7.2017
                  
               
                     243.
                  
                  
                     Ali Wanus
                     (magħruf ukoll bħala Ali Wannous)
                     ()
                  
                  
                     Data tat-twelid: 5 ta' Frar 1964
                     Titlu: Brigadier Ġeneral
                  
                  
                     Għandu l-grad ta' Brigadier Ġeneral, fil-kariga wara Mejju 2011.
                     Bħala uffiċjal militari għoli huwa responsabbli għar-repressjoni vjolenti kontra l-popolazzjoni ċivili u involut fil-ħżin u l-użu ta' armi kimiċi.
                     Huwa wkoll assoċjat mas-Syrian Scientific Studies and Research Centre, entità elenkata.
                  
                  
                     18.7.2017
                  
               
                     244.
                  
                  
                     Yasin Ahmad Dahi
                     (magħruf ukoll bħala: Yasin Dahi; Yasin Dhahi)
                     ()
                  
                  
                     Data tat-twelid: 1960
                     Titlu: Brigadier Ġeneral
                  
                  
                     Għandu l-grad ta' Brigadier Ġeneral fil-Forzi Armati Sirjani, fil-kariga wara Mejju 2011. Uffiċjal għoli fi ħdan id-Direttorat tal-Intelligence Militari tal-Forzi Armati Sirjani. Eks-kap tal-Fergħa tal-Intelligence Militari 235 f'Damasku u l-Intelligence Militari f'Homs. Bħala uffiċjal militari għoli huwa responsabbli għar-repressjoni vjolenti kontra l-popolazzjoni ċivili.
                  
                  
                     18.7.2017
                  
               
                     245.
                  
                  
                     Muhammad Yousef Hasouri
                     (magħruf ukoll bħala: Mohammad Yousef Hasouri; Mohammed Yousef Hasouri)
                     ()
                  
                  
                     Titlu: Brigadier Ġeneral
                  
                  
                     Il-Brigadier Ġeneral Muhammad Hasouri huwa uffiċjal għoli tal-Forza tal-Ajru Sirjana, fil-kariga wara Mejju 2011. Huwa għandu l-pożizzjoni ta' Kap tal-Persunal tal-Brigata tal-Forza tal-Ajru 50 u Deputat Kmandant tal-Bażi tal-Ajru ta' Shayrat. Il-Brigadier Ġeneral Muhammad Hasouri jopera fis-settur tal-proliferazzjoni ta' armi kimiċi. Bħala uffiċjal militari għoli huwa responsabbli għar-repressjoni vjolenti kontra l-popolazzjoni ċivili fis-Sirja.
                  
                  
                     18.7.2017
                  
               
                     246.
                  
                  
                     Malik Hasan
                     (magħruf ukoll bħala: Malek Hassan)
                     ()
                  
                  
                     Titlu: Maġġur Ġeneral
                  
                  
                     Għandu l-grad ta' Maġġur Ġeneral, uffiċjal għoli u Kmandant tat-22 Diviżjoni tal-Forza tal-Ajru Sirjana, fil-kariga wara Mejju 2011.
                     Bħala uffiċjal għoli tal-Forza tal-Ajru Sirjana u fil-katina tal-kmand tat-22 Diviżjoni, huwa responsabbli għar-repressjoni vjolenti kontra l-popolazzjoni ċivili fis-Sirja, inkluż l-użu ta' armi kimiċi minn inġenji tal-ajru li joperaw minn bażijiet tal-ajru taħt il-kontroll tat-22 Diviżjoni, bħall-attakk fuq Talmenas li, kif irrapportat mill-Mekkaniżmu ta' Investigazzjoni Konġunt stabbilit min-Nazzjonijiet Uniti twettaq minn ħelikopters tar-reġim ibbażati fil-mitjar ta' Hama.
                  
                  
                     18.7.2017
                  
               
                     247.
                  
                  
                     Jayyiz Rayyan Al-Musa
                     (magħruf ukoll bħala: Jaez Sawada al-Hammoud al-Mousa; Jayez al-Hammoud al-Moussa)
                     ()
                  
                  
                     Titlu: Maġġur Ġeneral
                  
                  
                     Gvernatur ta' Hasaka, maħtur minn Bashar al-Assad; huwa assoċjat ma' Bashar Al-Assad.
                     Għandu l-grad ta' Maġġur Ġeneral, uffiċjal għoli u eks-Kap tal-Persunal tal-Forza tal-Ajru Sirjana.
                     Bħala uffiċjal għoli tal-Forza tal-Ajru Sirjana, hu responsabbli għar-repressjoni vjolenti kontra l-popolazzjoni ċivili fis-Sirja, inkluż l-użu ta' attakki bl-armi kimiċi mir-reġim Sirjan matul il-kariga tiegħu bħala Kap tal-Persunal tal-Forza tal-Ajru Sirjana, kif identifikat fir-rapport tal-Mekkaniżmu ta' Investigazzjoni Konġunt stabbilit min-Nazzjonijiet Uniti.
                  
                  
                     18.7.2017
                  
               
                     248.
                  
                  
                     Mayzar 'Abdu Sawan
                     (magħruf ukoll bħala: Meezar Sawan)
                     ()
                  
                  
                     Titlu: Maġġur Ġeneral
                  
                  
                     Għandu l-grad ta' Maġġur Ġeneral, uffiċjal għoli u Kmandant tal-20 Diviżjoni tal-Forza tal-Ajru Sirjana, fil-kariga wara Mejju 2011.
                     Bħala uffiċjal għoli tal-forza tal-ajru Sirjan huwa responsabbli għar-repressjoni vjolenti kontra l-popolazzjoni ċivili inkluż attakki kontra żoni ċivili minn inġenji tal-ajru li joperaw minn bażijiet tal-ajru taħt il-kontroll tal-20 Diviżjoni.
                  
                  
                     18.7.2017
                  
               
                     249.
                  
                  
                     Isam Zahr Al-Din
                     (magħruf ukoll bħala: Isam Zuhair al-Din; Isam Zohruddin; Issam Zahruddin; Issam Zahreddine; Essam Zahruddin)
                     ()
                  
                  
                     Titlu: Brigadier Ġeneral
                  
                  
                     Għandu l-grad ta' Brigadier Ġeneral, uffiċjal għoli fil-Gwardja Repubblikana, fil-kariga wara Mejju 2011. Bħala uffiċjal militari għoli huwa responsabbli għar-repressjoni vjolenti kontra l-popolazzjoni ċivili, inkluż matul l-assedju ta' Baba Amr fi Frar 2012.
                  
                  
                     18.7.2017
                  
               
                     250.
                  
                  
                     Mohammad Safwan Katan
                     (magħruf ukoll bħala: Mohammad Safwan Qattan)
                     ()
                  
                  
                      
                  
                  
                     Mohammad Safwan Katan huwa inġinier fis-Syrian Scientific Studies and Research Centre, entità elenkata. Huwa involut fil-proliferazzjoni ta' armi kimiċi u t-twassil tagħhom. Mohammad Safwan Katan kien involut fil-kostruzzjoni ta' bombi bettija li ntużaw kontra l-popolazzjoni ċivili fis-Sirja.
                     Huwa assoċjat mas-Syrian Scientific Studies and Research Centre, entità elenkata.
                  
                  
                     18.7.2017
                  
               
                     251.
                  
                  
                     Mohammad Ziad Ghritawi
                     (magħruf ukoll bħala: Mohammad Ziad Ghraywati)
                     ()
                  
                  
                      
                  
                  
                     Mohammad Ziad Ghritawi huwa inġinier fis-Syrian Scientific Studies and Research Centre. Huwa involut fil-proliferazzjoni ta' armi kimiċi u t-twassil tagħhom. Mohammad Ziad Ghritawi kien involut fil-kostruzzjoni ta' bombi bettija li ntużaw kontra l-popolazzjoni ċivili fis-Sirja.
                     Huwa assoċjat mas-Syrian Scientific Studies and Research Centre, entità elenkata.
                  
                  
                     18.7.2017
                  
               
                     252.
                  
                  
                     Mohammad Darar Khaludi
                     (magħruf ukoll bħala: Mohammad Darar Khloudi)
                     ()
                  
                  
                      
                  
                  
                     Mohammad Darar Khaludi huwa inġinier fis- Syrian Scientific Studies and Research Centre. Huwa involut fil-proliferazzjoni ta' armi kimiċi u t-twassil tagħhom. Mohammad Darar Khaludi kien magħruf ukoll li kien involut fil-kostruzzjoni ta' bombi bettija li ntużaw kontra l-popolazzjoni ċivili fis-Sirja.
                     Huwa wkoll assoċjat mas-Syrian Scientific Studies and Research Centre, entità elenkata.
                  
                  
                     18.7.2017
                  
               
                     253.
                  
                  
                     Khaled Sawan
                     ()
                  
                  
                      
                  
                  
                     Dr. Khaled Sawan huwa inġinier fis-Syrian Scientific Studies and Research Centre, li huwa involut fil-proliferazzjoni ta' armi kimiċi u t-twassil tagħhom. Huwa kien involut fil-kostruzzjoni ta' bombi bettija li ntużaw kontra l-popolazzjoni ċivili fis-Sirja.
                     Huwa kien assoċjat mas-Syrian Scientific Studies and Research Centre, entità elenkata.
                  
                  
                     18.7.2017
                  
               
                     254.
                  
                  
                     Raymond Rizq
                     (magħruf ukoll bħala: Raymond Rizk)
                     ()
                  
                  
                      
                  
                  
                     Raymond Rizq huwa inġinier fis-Syrian Scientific Studies and Research Centre, involut fil-proliferazzjoni ta' armi kimiċi u t-twassil tagħhom. Kien involut fil-kostruzzjoni ta' bombi bettija li ntużaw kontra l-popolazzjoni ċivili fis-Sirja.
                     Huwa assoċjat mas-Syrian Scientific Studies and Research Centre, entità elenkata.
                  
                  
                     18.7.2017
                  
               
                     255.
                  
                  
                     Fawwaz El-Atou
                     (magħruf ukoll bħala: Fawaz Al Atto)
                     ()
                  
                  
                      
                  
                  
                     Fawwaz El-Atou huwa tekniku tal-laboratorju fis-Syrian Scientific Studies and Research Centre, involut fil-proliferazzjoni ta' armi kimiċi u t-twassil tagħhom. Fawwaz El-Atou kien involut fil-kostruzzjoni ta' bombi bettija li ntużaw kontra l-popolazzjoni ċivili fis-Sirja.
                     Huwa assoċjat mas- Syrian Scientific Studies and Research Centre, entità elenkata.
                  
                  
                     18.7.2017
                  
               
                     256.
                  
                  
                     Fayez Asi
                     (magħruf ukoll bħala: Fayez al-Asi)
                     ()
                  
                  
                      
                  
                  
                     Fayez Asi huwa tekniku tal-laboratorju fis-Syrian Scientific Studies and Research Centre, involut fil-proliferazzjoni ta' armi kimiċi u t-twassil tagħhom. Kien involut fil-kostruzzjoni ta' bombi bettija li ntużaw kontra l-popolazzjoni ċivili fis-Sirja.
                     Huwa assoċjat mas-Syrian Scientific Studies and Research Centre, entità elenkata.
                  
                  
                     18.7.2017
                  
               
                     257.
                  
                  
                     Hala Sirhan
                     (magħruf ukoll bħala: Halah Sirhan)
                     ()
                  
                  
                     Data tat-twelid: 5 ta' Jannar 1953
                     Titlu: Dr.
                  
                  
                     Dr. Hala Sirhan taħdem mal-Intelligence Militari Sirjana fis-Syrian Scientific Studies and Research Centre. Hija operat f'Institute 3000, li huwa involut fil-proliferazzjoni ta' armi kimiċi.
                     Hija assoċjata mas-Syrian Scientific Studies and Research Centre, entità elenkata.
                  
                  
                     18.7.2017”